CELEX: 52018PC0580
Language: sl
Date: 2018-08-10
Title: Predlog SKLEP SVETA o stališču, ki se v imenu Evropske unije sprejme v okviru Odbora CETA za trgovino in trajnostni razvoj, ustanovljenega s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma

EVROPSKA KOMISIJA
            Bruselj, 10.8.2018
            COM(2018) 580 final
            2018/0306(NLE)
            Predlog
            SKLEP SVETA
            o stališču, ki se v imenu Evropske unije sprejme v okviru Odbora CETA za trgovino in trajnostni razvoj, ustanovljenega s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Ta predlog se nanaša na sklep o stališču, ki se sprejme v imenu Unije v Odboru CETA za trgovino in trajnostni razvoj v povezavi s predvidenim sprejetjem seznamov posameznikov, ki so pripravljeni sodelovati kot člani skupine strokovnjakov v skladu s poglavjem 23 in poglavjem 24 Sporazuma.
            
            
               2.Ozadje predloga
            
            
               2.1.Celoviti gospodarski in trgovinski sporazum (CETA)
            
            
               
                  Cilj Celovitega gospodarskega in trgovinskega sporazuma (v nadaljnjem besedilu: CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) je izvajanje skupne trgovinske politike Unije v odnosih s Kanado in zlasti vzpostavitev območja proste trgovine. Sporazum je bil podpisan 30. oktobra 2016 v Bruslju
                     1
                  .
               
               
                  Sporazum se začasno uporablja od 21. septembra 2017.
               
            
            
               2.2.Odbor CETA za trgovino in trajnostni razvoj
            
            
               Odbor CETA za trgovino in trajnostni razvoj, ustanovljen v skladu s členom 26.2.1(g) Sporazuma, nadzira izvajanje poglavij 22 (Trgovina in trajnostni razvoj), 23 (Trgovina in delo) in 24 (Trgovina in okolje), vključno z dejavnostmi sodelovanja in pregledom učinka tega sporazuma na trajnostni razvoj, ter celostno obravnava vsako zadevo skupnega interesa za pogodbenici v zvezi s stičiščem med gospodarskim razvojem, socialnim razvojem in varstvom okolja. 
            
            
               2.3.Predvideni akt Odbora CETA za trgovino in trajnostni razvoj
            
            
               Odbor CETA za trgovino in trajnostni razvoj na svojem prvem zasedanju po začetku veljavnosti Sporazuma sprejme sklep o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma (v nadaljnjem besedilu: predvideni akt).
            
            
               Pogodbenici bi si morali za vsako zadevo, ki se lahko pojavi v skladu s poglavjem 23 in poglavjem 24, prizadevati za vzajemno zadovoljivo rešitev v okviru vladnih posvetovanj. Če pa ena pogodbenica ugotovi, da zadeva ni bila zadovoljivo obravnavana v okviru vladnih posvetovanj, Sporazum določa možnost, da ta pogodbenica zahteva, da se skliče skupina strokovnjakov za preučitev navedene zadeve. Člen 23.10 Sporazuma določa, da mora Odbor CETA za trgovino in trajnostni razvoj izdelati seznam vsaj devetih posameznikov, ki so pripravljeni in sposobni delovati kot člani skupine strokovnjakov v zvezi z zadevami iz poglavja 23 (Trgovina in delo) in ki imajo v skladu z odstavkom 7 člena 23.10 specializirano znanje ali izkušnje iz delovnega prava, drugih področij, ki jih obravnava poglavje 23, ali s področja reševanja sporov, ki nastanejo na podlagi mednarodnih sporazumov. Ustrezno člen 24.15 Sporazuma določa, da mora Odbor CETA za trgovino in trajnostni razvoj izdelati seznam vsaj devetih posameznikov, ki so pripravljeni in sposobni delovati kot člani skupine strokovnjakov v zvezi z zadevami iz poglavja 24 (Trgovina in okolje) in ki imajo v skladu z odstavkom 7 specializirano znanje ali izkušnje iz okoljskega prava, drugih področij, ki jih obravnava poglavje 24, ali s področja reševanja sporov, ki nastanejo na podlagi mednarodnih sporazumov. V skladu z odstavkom 6 člena 23.10 in odstavkom 6 člena 24.15 so na vsakem seznamu vsaj trije posamezniki, ki jih imenuje vsaka pogodbenica, in vsaj treh posameznikov, ki jih imenujeta pogodbenici in niso državljani nobene od pogodbenic ter so pripravljeni in sposobni opravljati funkcijo predsednika skupine strokovnjakov.
            
            
               Predvideni akt določa oba seznama, tj. posameznike, ki so pripravljeni delovati kot člani skupine strokovnjakov v skladu s poglavjem 23, in posameznike, ki so pripravljeni delovati kot člani skupine strokovnjakov v skladu s poglavjem 24 Sporazuma.
            
            
               Predvideni akt bo začel veljati na dan, ko ga bo sprejel Odbor CETA za trgovino in trajnostni razvoj. 
            
            
               3.Stališče, ki se sprejme v imenu Unije
            
            
               Stališče, ki se zavzame v imenu Unije, bi moralo biti namenjeno sprejetju seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma.
            
            
               4.Pravna podlaga
            
            
               4.1.Postopkovna pravna podlaga
            
            
               4.1.1.Načela
            
         
         
            
               V členu 218(9) Pogodbe o delovanju Evropske unije (PDEU) so predvideni sklepi o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Pojem „akti s pravnim učinkom“ vključuje akte, ki imajo pravni učinek po pravilih mednarodnega prava, ki urejajo zadevni organ. Vključuje tudi instrumente, ki nimajo zavezujočega učinka v mednarodnem pravu, vendar lahko „odločilno vplivajo na vsebino ureditve, ki jo sprejme zakonodajalec Unije“
                  2
               .
            
            
               4.1.2.Uporaba v obravnavanem primeru
            
            
               Odbor CETA za trgovino in trajnostni razvoj je organ, ustanovljen s sporazumom, in sicer s Celovitim gospodarskim in trgovinskim sporazumom med Evropsko unijo in njenimi državami članicami na eni strani ter Kanado na drugi strani (v nadaljnjem besedilu: Sporazum).
            
            
               Sklep, ki ga mora sprejeti Odbor CETA za trgovino in trajnostni razvoj, je zavezujoč in ne dopolnjuje ali spreminja institucionalnega okvira Sporazuma.
            
            
               Postopkovna pravna podlaga za predlagani sklep je zato člen 218(9) PDEU.
            
            
               4.2.Materialna pravna podlaga
            
            
               4.2.1.Načela
            
            
               Materialna pravna podlaga za sklep iz člena 218(9) PDEU je odvisna predvsem od cilja in vsebine predvidenega akta, glede katerega se v imenu Unije sprejme stališče. Če ima predvideni akt dva cilja ali elementa in če je eden od teh ciljev ali elementov prepoznaven kot glavni, drugi pa kot postranski, mora sklep iz člena 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element.
            
            
               4.2.2.Uporaba v obravnavanem primeru
            
            
               Glavni cilj in vsebina predvidenega akta se nanašata na skupno trgovinsko politiko.
            
            
               Materialna pravna podlaga za predlagani sklep je Pogodba o delovanju Evropske unije, zlasti člen 207(4) Pogodbe.
            
            
               4.3Sklep
            
            
               
                  Pravna podlaga predlaganega sklepa bi moral biti člen 207(4) PDEU v povezavi s členom 218(9) PDEU.
               
            
            
               5.Objava predvidenega akta
            
            
               Predvideno je, da se sklep Odbora CETA o trgovini in trajnostnem razvoju po sprejetju objavi v Uradnem listu Evropske unije.
            
            
               2018/0306 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije sprejme v okviru Odbora CETA za trgovino in trajnostni razvoj, ustanovljenega s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma
            
         
         
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sklep Sveta (EU) 2017/37
                  3
                o podpisu, v imenu Evropske unije, Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum). Sporazum je bil podpisan 30. oktobra 2016.
            
            
               (2)Sklep Sveta (EU) 2017/38
                  4
                določa začasno uporabo Sporazuma, vključno z ustanovitvijo Skupnega odbora CETA in specializiranih odborov. Sporazum se začasno uporablja od 21. septembra 2017.
            
            
               (3)V skladu s členom 26.2.1(g) Sporazuma se ustanovi Odbor za trgovino in trajnostni razvoj. 
            
            
               (4)Odbor za trgovino in trajnostni razvoj mora na svojem prvem zasedanju sprejeti predvideni akt, s katerim se izdelajo seznami posameznikov, ki so pripravljeni in sposobni delovati kot člani skupine strokovnjakov v skladu s poglavjem 23 (Trgovina in delo) in poglavjem 24 (Trgovina in okolje) Sporazuma.
            
            
               (5)Zato je na podlagi priloženega osnutka sklepa primerno določiti stališče, ki se v imenu Unije sprejme v Odboru CETA za trgovino in trajnostni razvoj, da se zagotovi učinkovito izvajanje Sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije sprejme na prvem zasedanju Odbora CETA za trgovino in trajnostni razvoj, ustanovljenega s Celovitim gospodarskim in trgovinskim sporazumom (CETA) med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma, temelji na osnutku sklepa Odbora CETA za trgovino in trajnostni razvoj, ki je priložen temu sklepu.
            
            
               Člen 2
            
            
               Sklep Odbora CETA za trgovino in trajnostni razvoj se po sprejetju objavi v Uradnem listu Evropske unije.
            
            
               Člen 3
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        UL L11, 14.1.2017, str. 1.
               
               
                  
                     (2)
                  
                        Sodba Sodišča z dne 7. oktobra 2014 v zadevi Nemčija proti Svetu, C-399/12, ECLI: EU: C: 2014: 2258, točke 61 do 64. 
               
               
                  
                     (3)
                  
                        UL L 11, 14.1.2017, str. 1.
               
               
                  
                     (4)
                  
                        UL L 11, 14.1.2017, str. 1080.
               
            
      
    ---documentbreak--- 
      
         
               EVROPSKA KOMISIJA
            Bruselj, 10.8.2018
            COM(2018) 580 final
            PRILOGA
            k
            Predlogu sklepa Sveta
            o stališču, ki se v imenu Evropske unije sprejme v okviru Odbora CETA za trgovino in trajnostni razvoj, ustanovljenega s Celovitim gospodarskim in trgovinskim sporazumom med Kanado na eni strani ter Evropsko unijo in njenimi državami članicami na drugi strani, o izdelavi seznamov posameznikov, ki so pripravljeni delovati kot člani skupine strokovnjakov v skladu s poglavjem 23 in poglavjem 24 Sporazuma
            
               
         
         
            
               PRILOGA
            
            
               SKLEP št. [X/2018]
                  ODBORA CETA ZA TRGOVINO IN TRAJNSOTNI RAZVOJ
               
                  z dne xxx
            
            
               o izdelavi seznamov posameznikov, ki so pripravljeni sodelovati kot člani skupine strokovnjakov v skladu s poglavjem 23 in poglavjem 24 Sporazuma
            
            
               ODBOR CETA ZA TRGOVINO IN TRAJNOSTNI RAZVOJ JE –
            
            
               ob upoštevanju Celovitega gospodarskega in trgovinskega sporazuma (CETA) med Kanado na eni strani ter Evropsko unijo in njenimi državami članicami na drugi strani ter zlasti odstavkov 6 in 7 člena 23.10 ter odstavkov 6 in 7 člena 24.15 Sporazuma,
            
            
               ob upoštevanju naslednjega:
            
            
               (1)V skladu s členom 30.7.3 Sporazuma se nekateri njegovi deli začasno uporabljajo od 21. septembra 2017.
            
            
               (2)Odstavek 6 člena 23.10 Sporazuma določa, da mora Odbor CETA za trgovino in trajnostni razvoj izdelati seznam vsaj devetih posameznikov, ki so pripravljeni in sposobni delovati kot člani skupine strokovnjakov v zvezi z zadevami iz poglavja 23 (Trgovina in delo) in ki imajo v skladu z odstavkom 7 specializirano znanje ali izkušnje iz delovnega prava, drugih področij, ki jih obravnava poglavje 23, ali s področja reševanja sporov, nastanejo na podlagi mednarodnih sporazumov.
            
            
               (3)Odstavek 6 člena 24.15 Sporazuma določa, da mora Odbor CETA za trgovino in trajnostni razvoj izdelati seznam vsaj devetih posameznikov, ki so pripravljeni in sposobni delovati kot člani skupine strokovnjakov v zvezi z zadevami iz poglavja 24 (Trgovina in okolje) in ki imajo v skladu z odstavkom 7 specializirano znanje ali izkušnje iz okoljskega prava, drugih področij, ki jih obravnava poglavje 24, ali s področja reševanja sporov, ki nastanejo na podlagi mednarodnih sporazumov.
            
            
               (4)V skladu z odstavkom 6 člena 23.10 in odstavkom 6 člena 24.15 so na vsakem seznamu vsaj trije posamezniki, ki jih imenuje vsaka pogodbenica, in vsaj treh posameznikov, ki jih imenujeta pogodbenici in niso državljani nobene od pogodbenic ter so pripravljeni in sposobni opravljati funkcijo predsednika skupine strokovnjakov –
            
            
               SKLENIL:
            
            
               1.Seznami posameznikov, ki so pripravljeni delovati kot člani skupine strokovnjakov, so določeni v Prilogi. 
            
            
               2.Ta sklep bo začel veljati na dan, ko ga bo sprejel Odbor CETA za trgovino in trajnostni razvoj.
            
            
               Za ODBOR CETA ZA TRGOVINO IN TRAJNOSTNI RAZVOJ 
            
            
                     
                        Za EU
                     
                  
                  
                     
                        Za Kanado
                     
                  
               
               PRILOGA
            
            
               SEZNAM POSAMEZNIKOV, KI SO PRIPRAVLJENI DELOVATI KOT ČLANI SKUPINE STROKOVNJAKOV V ZVEZI Z ZADEVAMI IZ POGLAVJA 23 (TRGOVINA IN DELO) SPORAZUMA
            
            
               Posamezniki s specializiranim znanjem ali izkušnjami iz delovnega prava, drugih področij, ki jih obravnava poglavje 23, ali s področja reševanja sporov, ki nastanejo na podlagi mednarodnih sporazumov:
            
            
               Posamezniki, ki jih imenuje Kanada: 
            
         
         
            
               Kevin Banks
            
            
               Adelle Blackett
            
            
               Carol Nelder-Corvari
            
            
               Posamezniki, ki jih imenuje Evropska unija: 
            
            
               Jorge Cardona
            
            
               Eddy Laurijssen
            
            
               Karin Lukas
            
            
               Predsedniki (niso državljani pogodbenic):
            
            
               Janice Bellace
            
            
               Kathleen Claussen
            
            
               Christian Häberli
            
            
               Jill Murray
            
            
               Patrick Pearsall
            
            
               Ross Wilson
            
            
               SEZNAM POSAMEZNIKOV, KI SO PRIPRAVLJENI DELOVATI KOT ČLANI SKUPINE STROKOVNJAKOV V ZVEZI Z ZADEVAMI IZ POGLAVJA 24 (TRGOVINA IN DELO) SPORAZUMA
            
            
               Posamezniki s specializiranim znanjem ali izkušnjami iz okoljskega prava, drugih področij, ki jih obravnava poglavje 24, ali s področja reševanja sporov, ki nastanejo na podlagi mednarodnih sporazumov:
            
            
               Posamezniki, ki jih imenuje Kanada: 
            
            
               Anne Daniel
            
            
               Armand de Mestral
            
            
               Elaine Feldman
            
         
         
            
               Matthew Kronby
            
            
               Brendan McGivern
            
            
               Posamezniki, ki jih imenuje Evropska unija: 
            
            
               Laurence Boisson de Chazournes
            
            
               Hélène Ruiz Fabri
            
            
               Geert Van Calster
            
            
               Predsedniki (niso državljani pogodbenic):
            
            
               Arthur Edmond Appleton
            
            
               James Bacchus
            
            
               Nathalie Bernasconi-Osterwalder
            
            
               Christian Häberli